بچیگ منی او بچ منی
 بچیگ منی جان ءُ جگر
 من پہ ترا چی چی نہ کت
 آں روچی تو کہ اتکگے
 من چینچوں گلا بال بیتگ ءَ
 لهکیت وت ءَ بہت ءَ ورے
 بہات ءِ بلایں واجہ ایں
 کشتگ تمردیں پاچن ے
 هلواں من زرتگ گوادری
 من داتگ ءُ هیرات کتگ
 داتگ ما ملکے چو رواں
کہ بواریت کن ءِ نیکیں دعا
 منی بچیگ رودی ورناں بیت
 کیت گو شما همراں بیت
 هم گنگلوں دیوان بیت
 بچیگ منی او بچ منی
 زرتگ پہ تو من گوانزگے
 زرتگ پہ تو کوٹ ءُ کلاں
 من بے کراری نیشتگ ءَ
 جلدی ردو ے بہ تو بلاں
 پاد چیست باں بازے گلاں
 بچی ردی ورنا ءَ بیت
 کنت ءِ انت کلاش ءِ کوپگ ءَ
 بہرا گریت چہ دشمن ءَ
 دودا ءَ ے نام ءَ نوک کنت
 بالاچ ءُ میرے همل ے
 بچیگ منی او بچ منی
 بازے مرادے داشتگ ءَ ات
 بازے امیت ءُ واهگے
 بچیگ منی سالونک بیت
 چاپ ءُ دو نال ءُ ناچ بیت
 کاڈاں هلو هالوں بیت
 کہاں منی روچ پیری ایں
 واهدے کپ ءَ من پیر باں
 بیت ءِ انت منی باسک ءِ بدل
 بیت ءِ انت منی لٹ ءُ هساں
 چمانی رزن ءُ بادشاہ ءَ
 بلے..
 تہال ءِ چہ راہ ءَ بیت گیسر
 بارے ترا کہ بیت نزر ؟
 پرشت آں منی سرین ءُ کمر
 گوانگ پہ گلیں رب ءَ جتگ
 گوک ءُ گیتاچ باز منیتگ
 دست بستگ ءُ پریات کتگ
 دعاں منی هچی نہ کت
 عمر ءَ وفا گو تو نہ کت
 یلدات تو مار ءَ اے وڈا
 دریت من ءَ راہ نیمگ آں
 تو پہ کہ اومان کتگ ؟
 دیراں نہ جلیت مے گورا
 جلدی پدا واتر شتے
 سوگاتی دات ءَ تو زهیر
 پت تی گم ءَ بیتگ نو پیر
 ( دل گوش اے شہر پہ دگے بچی ءِ نام ءَ واجہ عزیز ءَ پر بستگ کہ آ بچ ءَ هم گو زندگی ءَ وفا نہ کتگ. آ بچ نام عارف عزیز بوتگ. .سے سال ءَ پیش بیران بوتگ ءُ عارف ءَ چی پد واجہ عزیز ءِ لوگ بانک ءُ عارف عزیز ے مات هم چہ عارف ءِ بازے گم ءَ وفات بیت ..واجہ عزیز ءَ پد دگے سانگ ءِ کت سالی ءَ پد واجہ عزیز ءَ چہ دگے بچ ءِ بوت ..بچ ءِ نام بلوچ راج ءِ نمیرانیں کار است واجہ میران ءِ نام ءِ هیر کت
 بلے میران ءَ هم گو زندگی ءَ وفا نہ کت. ..
 گوں گُل بلوچ ءِ منہ واری ءَ